b"\n_START_ARTICLE_\nJelena Rozga\n_START_SECTION_\n\xc5\xbdivljenjepis\n_START_PARAGRAPH_\nV otro\xc5\xa1tvu je plesala balet. Po kon\xc4\x8dani osnovni \xc5\xa1oli se je vpisala v sredjo baletno \xc5\xa1olo in nato za\xc4\x8dela plesati v Hrva\xc5\xa1kem narodem gledali\xc5\xa1\xc4\x8du._NEWLINE_Z glasbeno kariero je za\xc4\x8dela leta 1996, ko je na Dori, Hrva\xc5\xa1kem izboru za evrovizijo, zasedla drugo mesto s skladbo\xc2\xa0\xc2\xbbAha\xc2\xab. Istega leta je postala \xc4\x8dlanica glasbene skupine Magazin._NEWLINE_Leta 2006 je zapustila skupino, a je nadaljevala sodelovanje s Ton\xc4\x8dijem Hulji\xc4\x8dem, za\xc4\x8detnikom skupine Magazin. Hitro je izdala samostojni album: Oprosti mala z uspe\xc5\xa1nicami, ko so\xc2\xa0\xc2\xbbGospe moja\xc2\xab,\xc2\xa0\xc2\xbbVr\xc5\xa1njaci moji\xc2\xab,\xc2\xa0\xc2\xbbRoba s gre\xc5\xa1kom\xc2\xab\xc2\xa0in druge. Leta 2008 je prejela grand prix na Splitskem festivalu za pesem\xc2\xa0\xc2\xbbGospe moja\xc2\xab._NEWLINE_Leta 2009 je nastopila na Hrva\xc5\xa1kem radijskem festivalu s pesmijo\xc2\xa0\xc2\xbbSvega ima, al' bi jo\xc5\xa1\xc2\xab. Istega leta se je udele\xc5\xbeila Splitskega festivala s pesmijo\xc2\xa0\xc2\xbbGospe moja\xc2\xab\xc2\xa0in osvojila grand prix zanjo. Naslednje leto je ponovno osvojila grand prix za pesem\xc2\xa0\xc2\xbbDaj \xc5\xa1ta da\xc5\xa1\xc2\xab. S pesmijo\xc2\xa0\xc2\xbbRodit \xc4\x87u ti '\xc4\x87er i sina\xc2\xab, ki je bila progla\xc5\xa1ena za najbolj poslu\xc5\xa1ano pesem Splitskega festivala leta 2010 je \xc5\xbee tretji\xc4\x8d zapored osvojila nagrado grand prix._NEWLINE_Pesem\xc2\xa0\xc2\xbbBi\xc5\xbeuterija\xc2\xab\xc2\xa0je postala velik hit, ne samo na Hrva\xc5\xa1kem tudi v Sloveniji, po premieri na Festivalu zabavne glasbe Split leta 2010. Za tem je izdala \xc5\xa1e ve\xc4\x8d singlov:\xc2\xa0\xc2\xbbKarantena\xc2\xab,\xc2\xa0\xc2\xbbSad il' nikad\xc2\xab,\xc2\xa0\xc2\xbbGrizem\xc2\xab\xc2\xa0ter duet z \xc5\xbdeljkom Samard\xc5\xbei\xc4\x87em,\xc2\xa0\xc2\xbbIma nade\xc2\xab. Na podlagi njihovega uspeha je leta 2011 izdala svoj drugi samsotojni album, Bi\xc5\xbeuterija za katerega je Rozga osvojila zlato plo\xc5\xa1\xc4\x8do in je bila izdana v 15.000 izvodih. Leta 2011 je posnela uspe\xc5\xa1nico\xc2\xa0\xc2\xbbDalmatinka\xc2\xab\xc2\xa0z rapersko skupino Connect, katera je postala hit tudi v Sloveniji._NEWLINE_Leta 2011 je s pesmijo\xc2\xa0\xc2\xbbRazma\xc5\xbeena\xc2\xab\xc2\xa0osvojila naslednji Grand prix. Konec leta 2011 je izdala tretji album Best of. Na prvem CD-ju so skladbe iz samostojne kariere, na drugem pa pesmi, ki jih je pela s skupino Magazin."